Source: http://www.vastused.ee/loe/oigus/liiklusoigus/3851/kas-pean-lahtuma-haagise.html
Timestamp: 2019-02-22 19:46:26+00:00
Document Index: 3863047

Matched Legal Cases: ['§ 93', '§ 2', '§93', '§34', '§ 34', '§ 93', '§ 93', '§ 34', '§ 93', '§ 34']

Kas pean lähtuma haagise täismassist või tegelikust mass? - Liiklusõigus - vastused.ee
Kas pean lähtuma haagise...
Küsimus: Kas pean lähtuma haagise täismassist või tegelikust mass?04.06.2012
Minul tekkinud küsimus. Kui lähen Maanteeametisse sooritamaks vastavat sõidueksamit, et tohiks vedada B-kategooria sõiduki järgi raskemat haagist kui 750kg, ehk haagist, mis ei ole kerghaagis, siis Maanteeamet lähtub järgnevatest LS punkidest.
LS § 93. Mootorsõidukite kategooriad
LS § 2. Mõisted
89) täismass on valmistaja määratud juhi, sõitjate ja veosega täisvarustuses sõiduki suurim mass
Nagu nendest §-st järeldub võetakse aluseks sõiduki ja haagise täismass, mis on märgitud registreerimistunnistusele. Ja ka autorongi täismass saadakse liites sõiduki ja haagise täismassid.
Kui olen nüüd vastava eksami edukalt sooritanud, kas võin siis aga tulevikus lähtuda siiski sõiduki taga veetava haagise tegelikust massist? Sest järgnev LS § seda ju lubab. Või on siin LS §93 lg (3) ja §34 lg (11) omavahel vastuolus?
LS § 34. Sõitjate- ja veosevedu
Vastuolu LS § 93 lg 3 (peate siin küll ilmselt silmas siiski LS § 93 lg 2 p-s 3 sisalduvat normi) ja § 34 lg 11 vahel puudub. LS § 93 lg 2 p 3 reguleerib mootorsõidukite kategooriaid juhtimisõiguse seisukohalt ja sätestab seega tingimused, millist sõidukit (kui rasket haagist ja autorongi) millise juhtimisõiguse kategooriaga juhtida tohib. LS § 34 lg 11 seevastu sätestab sõitjate- ja veoseveo ühe üldise reeglina tehnilise nõude, et veduki haakes (autorongi koosseisus) ei veetaks haagist, mille tegelik mass ületab suurima massi, mis on veduki registreerimisel määratud (need suurused on kirjas veduki registreerimistunnistusel). Eelöeldu ei puuduta mootorsõiduki kategooriaid juhtimisõiguse seisukohalt, vaid üksi ja ainult haagisele seatud massipiiranguid tehnilises aspektis e. veduki suhtes (haagis ei tohi olla reaalselt raskem, kui sellele konkreetsele vedukile reg.tunnistusele märgitud andmete kohaselt lubatud). Näiteks juhul, kui veduki haakes veetakse kerghaagist (täismass kuni 750 kg) ja see on ka registreermistunnistusele kantud andmete järgi lubatud suurimaks haagise massiks antud vedukile, siis ei ole siiski lubatud sellise haagise ja autorongi juhtimine, kui kerghaagisele laaditud koorem muudab haagise tegeliku massi raskemaks, kui 750 kg. See keeld ei sõltu sellest, et juhil olemasoleva juhiloa kategooria lubab ehk ka suurema massiga haagisest koosnevat autorongi juhtida.